ગાંધીનગર, 6 નવેમ્બરઃ અમદાવાદ મેટ્રો રેલવે માટે કેન્દ્ર સરકારે અમદાવાદ શહેરમાં બોટાદ-સાબરમતી મીટરગેજ લાઇનની બાજુની ખાલી જગ્યા મેટ્રોના એલાઇન્મેન્ટ માટે ફાળવી આપવાની મંજૂરી આપી છે. રાજ્ય સરકારના પ્રવક્તા મંત્રીઓ આરોગ્ય‍મંત્રી નિતીન પટેલ તથા નાણામંત્રી સૌરભ પટેલે આ અંગેની વિગતો આપતાં જણાવ્યું કે, અમદાવાદ મેટ્રો રેલ પ્રોજેકટ માટે કેન્દ્ર સરકાર પાસે અમદાવાદમાં સાબરમતી-બોટાદ મીટરગેજ લાઇનની બાજુની બિનઉપયોગી જમીન ફાળવવા અંગે તત્કામલિન યુ.પી.એ.ની કેન્દ્ર સરકાર સમક્ષ આ પ્રોજેકટના આર્ષદ્રષ્ટા અને ગુજરાતના પૂર્વ મુખ્યમંત્રી નરેન્દ્ર મોદીએ વારંવાર રજૂઆતો કરી હતી. તત્કાલિન શહેરી વિકાસમંત્રી નિતીન પટેલ અને મુખ્ય સચિવ તરફથી પણ આ અંગે કેન્દ્ર સરકાર સાથે પત્રવ્યીવહાર હાથ ધરી ગુજરાતની આ માંગણી ગ્રાહ્ય રાખવાનો અનુરોધ કરવામાં આવતો રહ્યો હતો.